Nina Grach-Jascinsky

D'Nina Grach-Jascinsky, gebuer den 1. August 1903 zu Kischinow am Russesche Räich (haut: Chişinău a Moldawien), a gestuerwen 1983, war eng Molerin a Sculptrice.

Si war d'Fra vum Architekt Pierre Grach (1903-1971).

 Liewen 
D'Nina Jascinsky ass zu Chişinău, am deemolege Bessarabien, op d'Welt komm. Mat 20 Joer goung si op Bréissel op d'Accadémie des Beaux-arts Konscht studéieren. Si war Schülerin vum Moler Constant Montald an huet do derlaanscht beim Victor Rousseau a beim Égide Rombaux Skulptur geléiert.[ Camile Frieden, "Nina Grach- Jascinsky : Zur Bildhauerausstellung im Salon de la Bourse", Luxemburger Wort, 4 maart 1947. G.M. Matthijs, "Un beau sculpteur : Nina Grach-Jascinsky", Luxemburger Wort, 5  juli 1950.  1935 huet se véier allegoresch Tableauë fir d'Alberteum op der Bréisseler Weltausstellung gemaach. 1937 hat si eng eegen Ausstellung am Bréisseler Palais des Beaux-arts, an 1939 goufe monumental Wandmolereie vun hir op der Internationaler Waasserausstellung zu Léck gewisen. Si krut eng Commande vu fënnef Bas-reliefen fir dat neit Gebai vun der Lëtzebuerger Handwierkerkummer, deem säin Architekt de Pierre Grach (1903-1971) ass. Si goufen eng Koppel an hu sech bestuet, soudatt si op Lëtzebuerg geplënnert ass an och 1951 duerch Optioun déi Lëtzebuerger Nationalitéit krut.Avis - Indigénat publizéiert am Memorial A N°23 vun 1951

Als Sculptrice huet d'Grach-Jascinsky Fraefiguren an engem perséinlechen, klassesche Stil geschaaft. Se huet och kleng Parzeläinsfigure fir Villeroy & Boch entworf. 1947 hat si eng Ausstellung vun hire Figuren um Salon de la Bourse an der Stad Lëtzebuerg. "Die Bildhauerin Nina Grach-Fascinsky" (sic), Escher Tageblatt, 08.03.1947. 
1948 huet si um Fréjoerssalon vum Cercle artistique de Luxembourg am Escher Stadhaus an 1950 bei der Ausstellung La Sculpture de Plein Air de Belgique am Erasmushaus zu Anderlecht ausgestallt.

E puermol huet si Skulpturen gemaach fir Gebaier, déi hire Mann entworf hat, Inna Ganschow, "Drei Leben der Bildhauerin Nina Grach-Jascinsky", Die Warte, 01.04.2021. déi bekanntst dierft den Datzemich virum Stater Kolléisch sinn.Chantal Maquet: "Der 'Datzenisch'." forum für Politik, Gesellschaft und Kultur Nr.438, Juli 2024, S.60. Zesummen hu se d'Monument aux morts vu Veianen (1958) an dat vu Wolz (1961) entworf.

1966 huet si Lëtzebuerg um Salon européen des femmes-peintres zu Nanzeg vertrueden, zesumme mat der Triny Beckius, Georgette Beljon, Monique Brackel, Solange Frégnac, Thérèse Frégnac, Josée Gloden, Marie-Ange Heiden, Christiane Heinen, Huguette Heldenstein, Erny Heuertz, Loulou Heuertz, Valérie Kuborn, Ger Maas, Hélène Meer, Marie-Jeanne Molitor, Irène Nadler, Vanna Solofrizzo, Germaine Spiesse a Lily Unden."Salon européen des femmes-peintres", Luxemburger Wort, 25 maart 1966.

D'Nina Grach-Jascinsky huet och Privatstonne ginn, eng vun hire Schülerinne war d'Paule Nolens.

 Wierker 
1936: Allegoresch Biller fir d'Alberteum op der Bréisseler Weltausstellung
1940: Bas-reliefer fir d'Portal vun der Handwierkerkummer an der Stad Lëtzebuerg
 1957: Keramescht Relief fir de Sëtzungssall vun der Chambre des métiers (neien Numm vun der Chambre des Artisans) an der Stad Lëtzebuerg[7]
 1958 La Capricieuse, Fraen-Keramik fir d Villeroy & Boch déi op der Bréisseler Weltausstellung 1958 ausgestallt gouf
1958 Monument aux Morts zu Veianen, zesumme mam Pierre Grach a mam Aurelio Sabbatini.[8]
 1961: Skulptur vum Monument aux morts zu Wolz
 1964 (?): Monumental Skulptur virum Kolléisch. D'Statu gëtt Datzemisch vun der Schoulkommunautéit genannt; Modell fir d'Skulptur war den deemolege Schüler Henri Kraus.
 1964: Büst vun der Groussherzogin Charlotte fir d'Vakanzenheem vun der Action Catholique Féminine Luxembourgeoise zu Eesebur.
1966: Medaillon um Dicks-Monument am Dicksgäertchen zu Veianen.
1966: Medaillon um Graf vum Marcel Noppeney um Nikloskierfecht
1974: Kräizwee an der Kierch Biwels, eng Commande vun der Société électrique de l'Our.

 Literatur 
 Edouard Kayser, La statue du 'Datzemisch' et son modèle, une histoire méconnue; in: (kollektiv), De Kolléisch 2017, Festschrëft (...); Lëtzebuerg (Éditions de l'Athénée & Print Solutions), 2018; 2 Bänn; hei, Band I, Ss. 134-141 (ill.).
 Inna Ganschow,  Drei Leben der Bildhauerin Nina Grach-Jascinsky, Die Warte vum 1. Abrëll 2021, S.10-11.

 Kuckt och 
 Lëscht vu lëtzebuergesche Konschtschafenden

 Fotoen

Dësen Artikel berout gréisstendeels op enger Iwwersetzung vum Artikel Nina Grach-Jascinsky op der hollänneschsproocheger Wikipedia; d'Auteuren stinn do am Historique.

Kategorie:Gebuer 1903
Kategorie:Lëtzebuergesch Moler
Kategorie:Lëtzebuergesch Sculpteuren
Kategorie:Gestuerwen 1983